Ir-Regolament tal-Kummissjoni (KE) Nru 1786/2001
tal-11 ta’ Settembru 2001
li jemenda r-Regolament (KEE) Nru 1722/93 li jistabbilixxi regoli dettaljati għall-applikazzjoni tar-Regolamenti tal-Kunsill (KEE) Nru 1766/92 u (KEE) Nru 1418/76 li jikkonċernaw rifużjonijiet ta’ produzzjoni fis-setturi taċ-ċereali u ross rispettivament
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1766/92 tat-30 ta’ Ġunju 1992 dwar l-organizzazzjoni komuni tas-suq fiċ-ċereali [1], kif l-aħħar emendat bir-Regolament (KE) Nru 1666/2000 [2], u b’mod partikolari l-Artikolu 7(3) tiegħu,
Wara li kkunsidrat ir-Regolament tal-Kunsill (KE) Nru 3072/95 tat-22 ta’ Diċembru 1995 dwar l-organizzazzjoni komuni tas-suq fir-ross [3], kif l-aħħar emendat bir-Regolament (KE) Nru 1667/2000 [4], u b’mod partikolari l-Artikolu 8(e) tiegħu,
Billi:
(1) L-Artikolu 5 tar-Regolament tal-Kummissjoni (KEE) Nru 1722/93 [5] jistabbilixxi li l-fabbrikanti li jixtiequ jitolbu rifużjonijiet għandhom jissottomettu l-applikazzjonijiet tagħhom kull ġurnata tax-xogħol qabel il-5 p.m, ħin ta’ Brussel.
(2) Dan il-limitu fil-ħin jista’ jirriżulta f’applikazzjonijiet spekulattivi għal ċertifikati ta’ rifużjoni fejn reviżjoni l-isfel mill-ammont tar-rifużjoni tkun mistennija.
(3) Il-limitu fil-ħin li fih għandhom jiġu introdotti l-applikazzjonijiet għaċ-ċertifikati għandu għalhekk jitressaq ’l quddiem għat-3 p.m, ħin ta’ Brussel.
(4) Il-miżuri li hemm provdut għalihom f’dan ir-Regolament huma f’konformità ma’ l-opinjoni tal-Kumitat għall-Immaniġġjar taċ-Ċereali,
ADOTTAT DAN IR-REGOLAMENT:
L- Artikolu 1
Fl-Artikolu 5(1) tar-Regolament (KEE) Nru 1722/93 "5 p.m." jinbidel f’ "3 p.m.".
L- Artikolu 2
Dan ir-Regolament għandu jibda’ jseħħ fil-jum wara li jiġi ppubblikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-11 ta’ Settembru 2001.